史弥宁
通守黄子说解印造朝之日江梅辄花天其或者以
鵷甃霜明欺晓色，一笔巡檐梅摘索。
犯寒上队出郊坰，攀折南枝饯行客。
此客端的梅样清，秋水为神月为魄。
瑶葩粲日耿林园，玉树凌空挺标格。
悬知仟出闽峤过，分得幽姿来楚泽。
蘼芜蘅芷逊孤芳，万绿千红俱避席。
共惟别驾东合郎，战退膏粱凛冰檗。
流传好语到前村，是谁不道君清白。
手调金鼎升庙廊。稳继大门名烜赫。
朅来得此岁寒友，气味深长歹莫逆。
相期嚼蕊吐瑰词，更拟浮香醉琼液。
天飚吹起朝玉皇，香案前头颜咫尺。
回班烂漫赏西湖，不妨频著孤山屐。
明朝风月半凄凉，我老沧浪尚萍迹。
满城稚耋重相思，江路攀辕累千百。
归骢蹋雪度关山，有句先春害来驿。